14 iulie 2025

**Comunicat de presă**

Distrigaz Sud Rețele aduce următoarele precizări cu privire la **restricționarea traficului și întreruperea temporară a alimentării cu gaze naturale în zona străzii Spicului, din sectorul 1 al municipiului București:**

Distrigaz Sud Rețele urmează să efectueze lucrări de înlocuire a vanei aferente rețelei de distribuție a gazelor naturale amplasată pe strada Spicului, din sectorul 1 al municipiului București. Pentru efectuarea acestor intervenții, **va fi afectat traficul în zona respectivă, în intervalul 21 – 26 iulie 2025.**

Astfel, începând cu data de **21 iulie, ora 08:00**, se va restricționa traficul pe strada Spicului, de la nr. 17, până la intrarea în Ansamblul Rezidențial MetroPolis. În acest interval, rugăm ca **accesul din/la acest Ansamblul să se realizeze prin strada Telega.** Lucrările se vor finaliza în data de 24 iulie, ora 20:00, iar aducerea carosabilului la starea inițială se va realiza în data de 26 iulie 2025.

**Alimentarea cu gaze naturale va fi întreruptă temporar** **doar în data de** **24 iulie 2025, în intervalul 08:00 - 20:00** și va afecta un număr de **2.568 de clienți casnici și non casnici** situați pe străzile Inovatorilor, Timișului, Prahova, Liniștei, Navigației, Modestiei, Amintirii, Niagara (între numerele 1- 53B și 2 - 50A), Bacului (între numerele 1- 77A și 2 - 68), Chitilei (între numerele 1 - 61), Marginei (între numerele 16 - 32A), Băiculești, Parcului, Făurei, Hrisovului, Pecetei, Presei și Telega, din sectorul 1 al municipiului București.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*